SET เปิดลบ 10 จุด หลังตลาดหุ้นตปท.ร่วงระนาว
SET เปิดเช้าร่วง 10 จุด ล่าสุดเมื่อเวลา 09.59 น. อยู่ที่ 1,342.30 จุด ลดลง 9.83 จุด หรือ 0.73% สูงสุด 1,343.24 จุด ต่ำสุด 1,341.42 จุด มูลค่าการซื้อขาย 2.35 พันลบ. โดยตลาดหุ้นไทยปรับตัวลดลงตามตลาดหุ้นเอเชียที่ปรับตัวลดลงในช่วงเช้าวันนี้ เนื่องจากความวิตกกังวลเกี่ยวกับการชะลอตัวของศก.จีน ขณะที่ดัชนีดาวโจนส์ตลาดหุ้นนิวยอร์กปิดร่วงลงกว่า 300 จุดเมื่อคืนนี้
29 ก.ย. 2558

ผู้สื่อข่าวรายงานว่า ดัชนีตลาดหุ้นไทย เมื่อเวลา 09.59 น. อยู่ที่ 1,342.30 จุด ลดลง 9.83 จุด หรือ 0.73% สูงสุด 1,343.24 จุด ต่ำสุด 1,341.42 จุด มูลค่าการซื้อขาย 2.35 พันล้านบาท
โดยตลาดหุ้นไทยปรับตัวลดลงตามตลาดหุ้นเอเชีย ที่ปรับตัวลดลงในช่วงเช้าวันนี้ เนื่องจากความวิตกกังวลเกี่ยวกับการชะลอตัวของเศรษฐกิจจีน หลังจากสำนักงานสถิติแห่งชาติของจีน (NBS) เปิดเผยว่า ผลกำไรของบริษัทอุตสาหกรรมรายใหญ่ของจีน ร่วงลงอย่างหนักในเดือนส.ค.
ขณะที่ดัชนีดาวโจนส์ตลาดหุ้นนิวยอร์กปิดร่วงลงกว่า 300 จุดเมื่อคืนนี้ (28 ก.ย.) เนื่องจากความวิตกกังวลเกี่ยวกับการชะลอตัวของเศรษฐกิจจีน หลังจากสำนักงานสถิติแห่งชาติของจีน (NBS) เผยว่า ผลกำไรของบริษัทอุตสาหกรรมรายใหญ่ของจีน ร่วงลงอย่างหนักในเดือนส.ค. นอกจากนี้ ตลาดยังได้รับแรงกดดันจากการร่วงลงของหุ้นกลุ่มเวชภัณฑ์และกลุ่มเทคโนโลยีชีวภาพ รวมทั้งถ้อยแถลงของนายวิลเลียม ดัดลีย์ ประธานธนาคารกลางสหรัฐ (FED) สาขานิวยอร์กที่ระบุว่าเฟดจะยุติการใช้นโยบายอัตราดอกเบี้ยที่ระดับต่ำเป็นพิเศษก่อนสิ้นปีนี้
 